২০১০ ফিফা বিশ্বকাপ ফাইনাল
২০১০ ফিফা বিশ্বকাপের ফাইনাল অনুষ্ঠিত হয়েছে ১১ জুলাই, জোহানেসবার্গের সকার সিটি স্টেডিয়ামে। এই খেলায় স্পেন, নেদারল্যান্ডসকে ১–০ গোলে পরাজিত করে। স্পেনের পক্ষে জয়সূচক গোলটি করেন আন্দ্রেজ ইনিয়েস্তা। এর মাধ্যমেই স্পেন তাদের প্রথম বিশ্বকাপ শিরোপা জয় করে।
২০১০ ফিফা বিশ্বকাপ ফাইনাল
এবারই দ্বিতীয় বারের মতো বিশ্বকাপের ফাইনাল খেলায় দুটি ইউরোপীয় দল অংশ নেয়। সেই সাথে এবারই প্রথম ইউরোপের বাইরে ইউরোপের কোনো দল বিশ্বকাপের শিরোপা অর্জন করে। ২০১৪ সালের বিশ্বকাপ পর্যন্ত স্পেন বর্তমান চ্যাম্পিয়ন হিসেবে অধিষ্ঠিত হবে, কিন্তু ২০১৪ সালের বিশ্বকাপে অংশ নিতে হলে তাদেরকে বাছাইপর্বের গণ্ডি পার হয়ে আসতে হবে। এবারই প্রথম বারের মতো কোনো দল বিশ্বকাপের মূল পর্বে তাদের প্রথম খেলায় হেরে যাবার পরেও শিরোপা জয় করে।